सुबह/सारनाथ के लॉन में/कर रही थीं योगा/शांति की तलाश में आई/दो गोरी,प्रौढ़,विदेशी महिलाएँ..इक दूजे के आमने-सामने खड़ी/हिला रही थीं हाथ/नीचे से ऊपर, ऊपर से नीचे/बज रही थी धुन/ओम नमः शिवाय। दो ग्रामीण महिलाएँ/एक स्कूली छात्र/कॉलोनी के एक वृद्ध/तोड़ रहे थे फूल/पूजा के लिए/चाहते थे पाना/कष्ट से मुक्ति। घूम रहे थे गोल-गोल/मंदिर के चारों ओर/मार्निंग वॉकर। कर रहा था/बुद्ध की परिक्रमा/श्रीलंकाई तीर्थ यात्रियों का जत्था/जप रहे थे श्रद्धालु समझ में न आने वाले मंत्र/हाथों में ले/ताजे कमल के पुष्प/सुनाई दे रहा था/उद्घोष....सा.s.s.धु, सा.s.s.धु, सा.s.s.धु । कर रहे थे/फूलों की बिक्री का हिसाब/गिन रहे थे सिक्के/गाँव के किशोर। मंदिर के बाहर/दुत्कारे जा रहे थे भिखारी/झुकी कमर, लाठी टेक/मुश्किल से/चल पा रहा था/एक वृद्ध/गुजरा था जनाजा/अभी-अभी/चीख रहे थे लोग/राम नाम सत्य है। मंदिर के भीतर/पीपल के वृक्ष के नीचे/बैठे थे/ बुद्ध और उनके पाँच शिष्य/मूर्ति बन।....देवेन्द्र पाण्डेय